钦定古今图书集成/明伦汇编/氏族典/第129卷 > 陈锡爵
## 钦定古今图书集成/明伦汇编/氏族典/第129卷 > 陈锡爵

按《广东通志》：“锡爵字儒修，南海人。高祖斌，监察御史。
父嗣光，为通道令。锡爵生有慧质，幼读《左氏史记》，能
以己意置解。弱冠领万历丁酉亚魁，授河南光州知
州。中丞、直指监司，交相引誉。转滇南永昌府同知。时
值土寇狰狞，乃首募乡勇，历巡关隘，严斥堠侦探，缮
火攻，摩厉以须，逆寇闻风胆落。”又：云龙土知州段进
忠负险不驯，锡爵密陈方略，缚进忠得其地。御史杨
春茂疏上请，擢锡爵佥宪；锡爵遂飘然挂冠。所著有
《微观阁》等集。